
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2102 

30 Οκτωβρίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση υπερωριακής απασχόλησης μονίμων υπαλ¬ 
λήλων του Οικονομικού Επιμελητηρίου της Ελλά¬ 
δας πέρα από το κανονικό ωράριο, σε απογευμα¬ 
τινές ώρες και εξαιρέσιμες ημέρες. 1 

Κατάργηση Ειδικών Μονάδων και συγχώνευση σε 
ενιαίες της Ουρολογικής Κλινικής του Τμήματος 

Ιατρικής του Πανεπιστημίου Πατρών. 2 

Άδεια ασκήσεως επαγγέλματος Κοινωνικού Λειτουρ¬ 
γού στον Τζουμαλάκη Απόστολο του Δημητρίου... 3 

Άδεια ασκήσεως επαγγέλματος Κοινωνικού Λειτουρ¬ 
γού στον Εμμανουηλίδη Γεώργιο του Φοίβου. 4 

Μεταφορά κενών θέσσεων Δ.Ε.Π. 5 

Τροποποίηση εξουσιοδοτικής πράξης. 6 

Σύσταση Εκκλησιαστικού Ιδρύματος υπό την επω¬ 
νυμία «ΓΕΝΙΚΟΝ ΦΙΛΟΛΠΤΩΧΟΝ ΤΑΜΕΙΟΝ (Γ.Φ.Τ.) 
ΤΗΣ ΙΕΡΑΣ ΜΗΤΡΟΠΟΛΕΩΣ ΓΟΡΤΥΝΟΣ ΚΑΙ ΜΕ- 
ΓΑΛΟΠΟΛΕΩΣ». 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ5/107227/ 
Β3/1.10.2007 απόφαση του Υπουργού Εθνικής Παι¬ 


δείας και Θρησκευμάτων. 8 

Διόρθωση σφάλματος στην υπ’ αριθμ. Φ.12.1/33451/ 
Β3/11.4.2007 απόφαση του Υπουργού Εθνικής 
Παιδείας και Θρησκευμάτων. 9 


ΑΠΟΦΑΣΕΙ Σ 

Αριθμ. 45190/ΔΕΚΘ 807 (1) 


Έγκριση υπερωριακής απασχόλησης μονίμων υπαλλή¬ 
λων του Οικονομικού Επιμελητηρίου της Ελλάδας 
πέρα από το κανονικό ωράριο, σε απογευματινές 
ώρες και εξαιρέσιμες ημέρες. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/2003). 

2. Το έγγραφο υπ’ αριθμ. Φ-2/2781/28.8.2007 του Οικο¬ 
νομικού Επιμελητηρίου της Ελλάδος, περί υπερωριακής 
κ.λπ. απασχόλησης των μονίμων υπαλλήλων αυτού. 


3. Την υπ’ αριθμ. 2/72757/0022/31.12.2003 εγκύκλιο του 
Γ.Λ.Κ. για την εφαρμογή των διατάξεων του άρθρου 16 
του ν. 3205/2003. 

4. Την υπ’ αριθμ. 15339/ΔΙΘΕ91/23.3.2004 και ΦΕΚ 547/ 
τ.Β/31.3.2004) απόφαση Υπουργού Οικονομίας και Οικο¬ 
νομικών για μεταβίβαση δικαιώματος υπογραφής στους 
Γενικούς Γραμματείς του Υπουργείου Οικονομίας και 
Οικονομικών. 

5. Το γεγονός ότι, το προσωπικό του Ο.Ε.Ε. πέραν από τα 
συνήθη καθήκοντα του, θα πρέπει να εργαστεί υπερωρια- 
κά για να φέρει σε πέρας τα διάφορα διοικητικά θέματα 
που αφορούν τις συνεδριάσεις της Κεντρικής Διοίκησης, 
των Τοπικών Διοικήσεων, των Επιτροπών του Ο.Ε.Ε., τη δι¬ 
ενέργεια των εκλογών και συγκεκριμένα, αποφασίζουμε: 

1. Εγκρίνουμε την πραγματοποίηση υπερωριακής 
εργασίας στους υπαλλήλους του Οικονομικού Επιμε¬ 
λητηρίου της Ελλάδας (Ο.Ε.Ε.) και αποσπασμένους σ’ 
αυτό, τριών χιλιάδων (3.000) ωρών για το Β' εξάμηνο 
του 2007 σε ημερήσιες ώρες, νυχτερινές ώρες, Κυρια¬ 
κές και εξαιρέσιμες ημέρες. Σε καμία περίπτωση δεν 
μπορεί να γίνει υπέρβαση του συνολικού αριθμού των 
προαναφερομένων εγκεκριμένων ωρών. 

2. Η κατανομή των παραπάνω ωρών ανά συνεργείο 
υπερωριακής απασχόλησης θα γίνει με απόφαση του 
Προέδρου του Διοικητικού Συμβουλίου του Οικονομι¬ 
κού Επιμελητηρίου της Ελλάδας (Ο.Ε.Ε.), στην οποία 
θα προσδιορίζεται και το ακριβές αντικείμενο των ερ¬ 
γασιών που θα εκτελούν καθώς και ο κατά συνεργείο 
υπεύθυνος για την παρακολούθηση και τον έλεγχο της 
πραγματοποίησης της υπερωριακής απασχόλησης. Ο 
υπεύθυνος του κάθε συνεργείου θα βεβαιώνει την πραγ¬ 
ματοποίηση της υπερωριακής απασχόλησης και την 
εκτέλεση των αντίστοιχων εργασιών. 

3. Οι εργαζόμενοι που θα απασχοληθούν υπερωριακά 
είναι 46 άτομα και η προκαλούμενη δαπάνη ανέρχεται 
στο ποσό των 21.690 ευρώ. 

4. Η ωριαία απασχόληση θα υπολογίζεται σύμφωνα με 
τις διατάξεις του άρθρου 16 του ν. 3205/2003. 

5. Στον προϋπολογισμό έτους 2007 του Ο.Ε.Ε. υπάρχει 
σχετική πρόβλεψη (ΚΑΕ 0261 και 0263). 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Αθήνα, 19 Οκτωβρίου 2007 
Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΣΙΔΗΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 116838/Β1 (2) 

Κατάργηση Ειδικών Μονάδων και συγχώνευση σε ενι¬ 
αίες της Ουρολογικής Κλινικής του Τμήματος Ιατρι¬ 
κής του Πανεπιστημίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως τροποποιήθηκε με το άρθρο 48 παρ. 2 
του ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173) και αντικαταστάθηκε 
με την περ. γ’ της παρ. 22 του άρθρου 13 του ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141), 
β) του άρθρου 4 παρ. 1 εδ. γ του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159), 
γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α 98), 
δ) της υπ’ αριθμ. Υ251/28.9.2007 κοινής απόφασης του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και θρησκευμά¬ 
των» (Β' 1944), 

2. Τη σύμφωνη γνώμη της Γενικής Συνέλευσης του 
Τμήματος Ιατρικής του Πανεπιστημίου Πατρών (συνε¬ 
δρίαση 10.7.2006). 

3. Το γεγονός ότι από την εφαρμογή των διατάξε¬ 
ων της παρούσης απόφασης προκαλείται ενδεχόμενη 
δαπάνη σε βάρος του προϋπολογισμού του Πανεπι¬ 
στημίου Πατρών, από την κάλυψη εξόδων οργάνωσης, 
σεμιναρίων και διαλέξεων από την εν λόγω Κλινική. Η 
ανωτέρω δαπάνη, το ύψος της οποίας εξαρτάται από 
πραγματικά γεγονότα, θα καλύπτεται από τις πιστώσεις 
που διατίθενται στην Κλινική από το Τμήμα Ιατρικής του 
Πανεπιστημίου Πατρών, αποφασίζουμε: 

Στις Ειδικές Μονάδες της Ουρολογικής Κλινικής του 
Τμήματος Ιατρικής του Πανεπιστημίου Πατρών που προ- 
βλέπονται από τις διατάξεις του π.δ. 292/1993 (Α' 130) 
και του π.δ. 287/1996 (Α' 200), επιφέρονται οι ακόλουθες 
μεταβολές: 

α) Οι Ειδικές Μονάδες Ουροδυναμικής και Νευροου- 
ρολογίας συγχωνεύονται σε ενιαία μονάδα με τον τίτλο 
Μονάδα Ουροδυναμικής Ουρολογίας η οποία ασχο- 
λείται με τα αντικείμενα της Νευροουρολογίας, της 
Ουροδυναμικής και της Γυναικείας Ουρολογίας. 

β) Οι Ειδικές Μονάδες Διερεύνησης σεξουαλικής δυ¬ 
σλειτουργίας και υπογονιμότητας και μικροχειρουργικής 
συγχωνεύονται σε ενιαία μονάδα με τον τίτλο Μονάδα 
Ανδρολογίας η οποία ασχολείται με τα αντικείμενα της 
υπογονιμότητας και της σεξουαλικής λειτουργίας. 

γ) Οι Ειδικές Μονάδες Ενδοουρολογίας (ΙΑ8ΕΗ3, Υπέ¬ 
ρηχοι, Υδραυλική Λιθοτριψία) και Εξωσωματικής λιθο¬ 
τριψίας και Ενδοαυλικής λιθοτριψίας συγχωνεύονται 
σε ενιαία μονάδα με τον τίτλο Μονάδα Λιθίασης και 
Λαπαροσκοπίας, η οποία ασχολείται με τη διάγνωση 
και την αντιμετώπιση της ουρολιθίασης, καθώς και με 
τη λαπαροσκοπική αντιμετώπιση ουρολογικών παθή¬ 
σεων. 


δ) Η Ειδική Μονάδα Ουρολογικής Ογκολογίας μετονο¬ 
μάζεται σε Μονάδα Παθήσεων Προστάτη και Ουρολο¬ 
γικής Ογκολογίας, η οποία ασχολείται με τη διάγνωση 
και την αντιμετώπιση του ουροποιογεννητικού καρκίνου 
(Διορθική υπερηχογραφία, Βιοψίες προστάτη, Βραχυθε- 
ραπεία, Κρυοθεραπεία). 

ε) Οι Ειδικές Μονάδες Εξωσωματικής διατήρησης νε¬ 
φρών και Εμβιομηχανικής καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Οκτωβρίου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

(3) 

Άδεια ασκήσεως επαγγέλματος Κοινωνικού Λειτουργού 
στον Τζουμαλάκη Απόστολο του Δημητρίου. 

Ο ΝΟΜΑΡΧΗΣ ΣΕΡΡΩΝ 

Με την υπ’ αριθμ. 3505/8.10.2007 απόφαση του Νομάρ¬ 
χη Σερρών χορηγήθηκε στον Τζουμαλάκη Απόστολο του 
Δημητρίου άδεια ασκήσεως επαγγέλματος Κοινωνικού 
Λειτουργού. 

Με εντολή Νομάρχη 
Η Διευθύντρια 
Δ. ΜΥΛΩΝΑ 

-♦- 

(4) 

Άδεια ασκήσεως επαγγέλματος Κοινωνικού Λειτουργού 
στον Εμμανουηλίδη Γεώργιο του Φοίβου. 

Ο ΝΟΜΑΡΧΗΣ ΣΕΡΡΩΝ 

Με την υπ’ αριθμ. 4253/9.10.2007 απόφαση του Νομάρ¬ 
χη Σερρών χορηγήθηκε στον Εμμανουηλίδη Γεώργιο 
του Φοίβου άδεια ασκήσεως επαγγέλματος Κοινωνικού 
Λειτουργού. 

Με εντολή Νομάρχη 
Η Διευθύντρια 
Δ. ΜΥΛΩΝΑ 

-♦- 

Αριθμ. 10775 (5) 

Μεταφορά κενών θέσεων Δ.Ε.Π. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

α) τις διατάξεις του άρθρου 14 παρ. 5α του ν. 2817/2000 
(ΦΕΚ 78/14.3.2000 τ.Α'), σύμφωνα με την οποία οι κενές 
οργανικές θέσεις ΔΕΠ ανήκουν στο ΑΕΙ, 
β) την υπ’ αριθμ. 107/24.4.2000 εγκύκλιο του ΥΠΕΠΟ 
γ) την κατανομή θέσεων ΔΕΠ στα πλαίσια του ετήσιου 
προγραμματισμού 2007 - 2008 (αριθμ. Φ.121.1 /I/75702(3)/ 
Β2/16.8.2007 έγγραφο ΥΠΕΠΟ) 
δ) τη σύμφωνη γνώμη του Πρυτανικού Συμβουλίου 
συνεδρίαση υπ’ αριθμ. 1317/9.10.2007 για τη μεταφορά 
των κενών οργανικών θέσεων στα Τμήματα, αποφασί¬ 
ζουμε: 

Τη μεταφορά κενών οργανικών θέσεων Διδακτικού 
Ερευνητικού Προσωπικού στα παρακάτω Τμήματα από 
τις υφιστάμενες κενές οργανικές θέσεις ΔΕΠ του Ιδρύ¬ 
ματος μας ως εξής: 

- Οικονομικών Επιστημών 1 

- Φιλοσοφίας και Παιδαγωγικής 1 

- Ψυχολογίας 1 

- Γερμανικής Γλώσσας και Φιλολογίας 1 

- Μαθηματικών 1 

- Ιατρική Σχολή 5 

- Οδοντιατρική Σχολή 3 

- Μηχανολόγων Μηχανικών 1 

- Ηλεκτρολόγων Μηχανικών 

και Μηχανικών Υπολογιστών 1 

- Εικαστικών και Εφαρμοσμένων Τεχνών 1 

- Μουσικών Σπουδών 2 

- Θεάτρου 1 

- Παιδαγωγικό Δημοτικής Εκπαίδευσης 1 

- Επιστημών Προσχολικής Αγωγής και Εκπαίδευσης 2 

- Δημοσιογραφίας και ΜΜΕ 2 

- ΤΕΦΑΑ (Σερρών) 2 

- Πολιτικών Επιστημών 3 

- Κινηματογράφου 3 

- Μηχανικών Χωροταξίας και Ανάπτυξης 4 

Σύνολο 36 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Οκτωβρίου 2007 
Ο Πρύτανης κ.α.α. 

Η Αντιπρύτανης Ακαδημαϊκών Υποθέσεων 
και Προσωπικού 
ΑΘΑΝΑΣΙΑ ΤΣΑΤΣΑΚΟΥ 

-♦- 

Αριθμ. 9940 (6) 

Τροποποίηση εξουσιοδοτικής πράξης. 

Ο ΠΡΟΕΔΡΟΣ Τ.Ε.Ι. ΠΑΤΡΩΝ 

Έχοντας υπόψη: 

1. Τις διατάξεις του ν. 1404/1983 (ΦΕΚ 173/τ.Α724.11.1983) 
«Δομή και Λειτουργία των Τεχνολογικών Εκπαιδευτι¬ 
κών Ιδρυμάτων (Τ.Ε.Ι.)», όπως τροποποιήθηκε με τους 
ν.2916/2001 και 3549/2007 και ισχύει. 

2. Τις διατάξεις της υπ’ αριθμ. Ε5/1585/20.3.1984 (ΦΕΚ 
191/τ.Β'/27.3.1984) απόφασης του Υπουργού Εθνικής Παι¬ 
δείας και Θρησκευμάτων για την εσωτερική διάρθρωση, 
συγκρότηση και λειτουργία οργάνων των Τ.Ε.Ι. 

3. Την υπ’ αριθμ. 58094/Ε5/23.8.2005 (ΦΕΚ 215/τ.ΝΠΔΔ/ 
31.8.2005) διαπιστωτική πράξη του ΥΠΕΠΘ για την εκλο¬ 
γή Προέδρου και Αντιπροέδρων του Τ.Ε.Ι. Πατρών καθώς 
και την υπ’ αριθμ. 73183/Ε5/18.7.2007 (ΦΕΚ 321/ΤΥΟΔ/ 
30.7.2007) διαβιβαστική πράξη του ΥΠΕΠΘ για την εκλο¬ 
γή ως Αντιπροέδρου του Μάριου Χατζηπροκοπίου. 

4. Τις ανάγκες της υπηρεσίας μας, αποφασίζουμε: 

Κατανέμουμε τις αρμοδιότητες των δύο Αντιπροέ¬ 
δρων του Τ.Ε.Ι. Πατρών ως εξής: 

α) Ο Αντιπρόεδρος Ακαδημαϊκών Υποθέσεων και Προ¬ 
σωπικού Δρ. Βασίλειος Ταμπακάς. 

1. Συμμετέχει στη Συνέλευση και το Συμβούλιο του 
Τ.Ε.Ι. ως Αντιπρόεδρος. 

2. Παρακολουθεί και συντονίζει την εκπαιδευτική 
δραστηριότητα των σχολών ΣΤΕ, ΣΕΥΠ, ΣΔΟ και των 
παραρτημάτων Πύργου, Αμαλιάδος, Αίγιου, συνεργαζό- 
μενος με τους προϊσταμένους των τμημάτων και τους 
διευθυντές των σχολών. 

3. Σε συνεργασία με τον Πρόεδρο του Τ.Ε.Ι. αναθέτει 
με πράξεις του σε μέλη του ΕΠ και του ΕΤΠ των σχολών 
ΣΤΕ, ΣΕΥΠ, ΣΔΟ και των παραρτημάτων την εκπόνηση 


κάθε φύσης μελέτης για τη βελτίωση των εκπαιδευτικών 
μεθόδων και διαδικασιών και γενικά την αποτελεσματι¬ 
κότερη οργάνωση της εκπαιδευτικής διαδικασίας του 
Ιδρύματος. 

4. Συνεργάζεται με τους προϊσταμένους των τμημάτων 
των σχολών ΣΤΕ, ΣΕΥΠ, ΣΔΟ και όλων των παραρτημά¬ 
των του Τ.Ε.Ι. Πατρών για τη διοργάνωση εκπαιδευτικών, 
εκπολιτιστικών, αθλητικών και μορφωτικών δραστηριο¬ 
τήτων στην ευρύτερη περιοχή του Τ.Ε.Ι. 

5. Εισηγείται στο Συμβούλιο του Τ.Ε.Ι. όλα τα θέματα 
που έχουν σχέση με εκπαιδευτικές άδειες των μελών 
του ΕΠ και ΕΤΠ των σχολών ΣΤΕ, ΣΕΥΠ, ΣΔΟ και των 
παραρτημάτων. 

6. Διεξάγει αλληλογραφία με τα εκπαιδευτικά και 
τεχνολογικά ιδρύματα και τα ερευνητικά κέντρα της 
ημεδαπής και αλλοδαπής πάνω σε θέματα εκπαίδευσης, 
μορφωτικών ανταλλαγών και μεταπτυχιακών προγραμ¬ 
μάτων. 

7. Υπογράφει τις συμβάσεις ιδιωτικού δικαίου ορισμέ¬ 
νου χρόνου των Συνεργατών και των Εκπαιδευτικών 
ειδικών μαθημάτων των σχολών ΣΤΕ, ΣΕΥΠ, ΣΔΟ και 
των Παραρτημάτων. 

8. Συντονίζει την προκήρυξη θέσεων μονίμου ΕΠ και 
ΕΤΠ, τη διαδικασία εκλεκτορικών σωμάτων και την εν 
γένει υλοποίηση τους. 

9. Εγκρίνει την πραγματοποίηση εκπαιδευτικών εκ¬ 
δρομών των σπουδαστών των τμημάτων του Τ.Ε.Ι. μέχρι 
τρεις (3) εργάσιμες ημέρες στο εσωτερικό της χώρας. 

10. Εκδίδει τις αποφάσεις για τη χορήγηση του χρονο- 
επιδόματος και των Μ.Κ. στο προσωπικό του Τ.Ε.Ι. κάθε 
(ρύσης και εργασιακής σχέσης. 

β) Ο Αντιπρόεδρος Οικονομικού Προγραμματισμού και 
Ανάπτυξης Μάριος Χατζηπροκοπίου 

1) Συμμετέχει στη Συνέλευση και στο Συμβούλιο του 
Τ.Ε.Ι. ως Αντιπρόεδρος. 

2. Εισηγείται τον προϋπολογισμό και παρακολουθεί 
την πορεία υλοποίησης του. 

3. Εκπροσωπεί το Ίδρυμα στην Περιφέρεια Δυτικής 
Ελλάδος και μεριμνά για την εξασφάλιση κονδυλίων. 

4. Έχει την ευθύνη του προγραμματισμού, της επίβλε¬ 
ψης, της βελτίωσης και της συντήρησης των κάθε φύσης 
τεχνικών έργων, των κτιριακών εγκαταστάσεων, των 
χώρων πρασίνου, της υλικοτεχνικής υποδομής και του 
εξοπλισμού του Τ.Ε.Ι., των ακαδημαϊκών του μονάδων 
και των εργαστηρίων. 

5. Ρυθμίζει θέματα που αφορούν στην ασφάλεια των 
εγκαταστάσεων του Ιδρύματος και των ακαδημαϊκών 
μονάδων του καθώς και στη φύλαξη της περιουσίας 
του με τον προσφορότερο τρόπο. 

6. Εποπτεύει, παρακολουθεί, συντονίζει και εισηγείται 
για όλα τα θέματα τα σχετιζόμενα με τα ερευνητικά 
προγράμματα, συμπεριλαμβανομένων και όλων των 
σχετικών με αυτά εκδηλώσεων. 

Σε περίπτωση απουσίας ή κωλύματος, αναπληρωτής 
μου ορίζεται ο Βασίλειος Ταμπακάς, Αντιπρόεδρος Ακα¬ 
δημαϊκών Υποθέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Οκτωβρίου 2007 
Ο Πρόεδρος 

ΘΕΟΦΑΝΗΣ ΓΕΩΡΓΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φ 

Σύσταση Εκκλησιαστικού Ιδρύματος υπό την επωνυμία 
«ΓΕΝΙΚΟΝ ΦΙΛΟΑΠΤΩΧΟΝ ΤΑΜΕΙΟΝ (Γ.Φ.Τ.) ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΓΟΡΤΥΝΟΣ ΚΑΙ ΜΕΓΑΛΟΠΟ- 
ΛΕΩΣ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Συνοδός της Εκκλησίας της Ελλάδος, 
έχουσα υπ’ όψει: 

1. Τας διατάξεις των άρθρων 29 παραγρ. 2 και 59 
παραγρ. 2 του ν. 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμενούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3. Τας υφιστάμενος Κοινωνικός και πνευματικός ανά- 
γκας της Ιεράς Μητροπόλεως Γόρτυνος και Μεγαλο- 
πόλεως. 

4. Την υπ’ αριθμ. 31/2007 Πράξιν και την υπ’ αριθμ. 556/ 
23.7..2007 Πρότασιν του Σεβασμιωτάτου Μητροπολίτου 
Γόρτυνος καί Μεγαλοπόλεως Ιερεμίου. 

5. Την από 29.8.2007 Γνωμάτευσιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

6. Την από 5.10.2007 Απόφασιν Αυτής, αποφασίζει: 

Συνιστά εις την Ιεράν Μητρόπολιν Γ όρτυνος καί Με¬ 
γαλοπόλεως ΕκκλησιαστικόνΊδρυμα υπό την επωνυμίαν: 
«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΓΟΡΤΥΝΟΣ ΚΑΙ ΜΕΓΑΛΟΠΟΛΕΩΣ», το οποίον 
θα λειτουργεί ως εξηρτημένη Υπηρεσία της Ιεράς Μη¬ 
τροπόλεως, μη κερδοσκοπικού χαρακτήρος, υπό τον 
έλεγχον και την εποπτείαν αυτής. Η οργάνωσις, διοίκη- 
σις, διαχείρισις και λειτουργία του Ιδρύματος τούτου θα 
διέπεται από τας διατάξεις του επομένου Κανονισμού. 

ΚΑΝΟΝΙΣΜΟΣ 

ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ: 

«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΓΟΡΤΥΝΟΣ ΚΑΙ ΜΕΓΑΛΟΠΟΛΕΩΣ» 

ΚΕΦΑΛΑΙΩΝ Α 

Σύστασις - Σφραγίς - Σκοπός 

Αρθρον1 

Εις την περιφέρειαν της Ιεράς Μητροπόλεως Γ όρτυ¬ 
νος και Μεγαλοπόλεως συνίσταται ευαγές Εκκλησια- 
στικόνΊδρυμα υπό την επωνυμίαν: «Γενικόν Φιλόπτωχον 
Ταμείον της Ιεράς Μητροπόλεως Γόρτυνος και Μεγα¬ 
λοπόλεως», έχον έδρας τας έδρας της οικείας Μητρο¬ 
πόλεως, ήτοι την Δημητσάναν και την Μεγαλόπολιν και 
το οποίον θα λειτουργή ως εξηρτημένη υπηρεσία της 
Ιεράς Μητροπόλεως υπό τον έλεγχον και την εποπτείαν 
αυτής, αυτοτελούς διαχειρίσεως και μη κερδοσκοπικού 
χαρακτήρος. 

Αρθρον 2 

Το Ίδρυμα έχει ιδίαν σφραγίδα κυκλικήν, φέρουσαν 
έξωθεν τας λέξεις: «ΙΕΡΑ ΜΗΤΡΟΠΟΛΙΣ ΓΟΡΤΥΝΟΣ ΚΑΙ 
ΜΕΓΑΛΟΠΟΛΕΩΣ» και έσωθεν: «ΓΕΝΙΚΟΝ ΦΙΛΟΠΤΩΧΟΝ 
ΤΑΜΕΙΟΝ», εις το μέσον δε το σημείον του Σταύρου. 

Αρθρον 3 

Σκοποί του Ιδρύματος είναι: 

α) Η παροχή πόσης υλικής βοήθειας και περιθάλψεως 


εις ενδεείς (πτωχούς, ασθενείς, αστέγους, εγκαταλε- 
λειμμένους, φυλακισμένους, χήρας, ορφανά, ανέργους, 
γέροντας, ανήμπορους κ.α.), της Μητροπολιτικής ημών 
περιφέρειας αλλά και εκτός αυτής, οι οποίοι έχουν ανά¬ 
γκην βοήθειας και συμπαραστάσεως (αγορά φαρμάκων, 
έξοδα νοσοκομειακής περιθάλψεως, αγορά τροφίμων, 
καυσίμων υλών, πληρωμαί ενοικίων, έξοδα αποφυλακι¬ 
σμένων και προστασίας των οικογενειών αυτών). 

β) Η οικονομική ενίσχυσις απόρων μαθητών, ιεροσπου¬ 
δαστών, σπουδαστών και φοιτητών εις Ελλάδα ή και 
το εξωτερικόν. 

γ) Η οικονομική ενίσχυσις απόρων πολυτέκνων οικο¬ 
γενειών. 

δ) Η παροχή Ελληνοχριστιανικής διαφωτίσεως, κατη- 
χήσεως και πνευματικής οικοδομής εις τους κατοίκους 
της Μητροπολιτικής ημών περιφερείας δί εκδόσεως 
έντυπων, φυλλαδίων, περιοδικών, μελετών και βιβλίων. 
Επίσης, η εκμάθησις των πιστών και ιδιαιτέρως των 
νέων, βυζαντινής μουσικής, παραδοσιακών οργάνων, 
παραδοσιακών χορών, αγιογραφίας, ξυλογλυπτικής, 
θεάτρου και άλλων εκκλησιαστικών τεχνών. 

ε) Η πραγματοποίησις παντός είδους εκδηλώσεων 
(ημερίδων, επιστημονικών συνεδρίων, ομιλιών κ.λπ.) προς 
τον σκοπόν της καλλιέργειας του θρησκευτικού και πα¬ 
τριωτικού συναισθήματος των πιστών. 

στ) Η παροχή βοήθειας και ενισχύσεως εις το έργον 
των Κατηχητικών Σχολείων ολοκλήρου της Ιεράς Μη¬ 
τροπόλεως και των δραστηριοτήτων αυτών (εορταί, 
εκδηλώσεις, ιερά προσκυνήματα, εκδρομαί, κατασκη¬ 
νώσεις κ.λπ.). 

ζ) Η προσφορά πνευματικής τροφής (βιβλία, έντυπα, 
εικόνες) είς σχολικός μονάδας όλων των βαθμιδών της 
Ιεράς Μητροπόλεως. 

η) Η προσφορά παντός είδους ενισχύσεως εις το έρ¬ 
γον της εξωτερικής ιεραποστολής. 

θ) Η οικονομική ενίσχυσις των πτωχών αριστευσάντων 
μαθητών, μαθητριών, σπουδαστών, ιεροσπουδαστών και 
φοιτητών, οι οποίοι έλκουν την καταγωγήν των εκ της 
εκκλησιαστικής ημών επαρχίας. 

ι) Η οικονομική ενίσχυσις εκκλησιαστικών και φιλαν¬ 
θρωπικών Ιδρυμάτων προς αντιμετώπισιν των εξόδων 
λειτουργίας αυτών. 

ια) Η ηθική και υλική συμπαράστασις εις Έλληνας 
πρόσφυγας. 

ιβ) Η ανέγερσις και συντήρησις Εκκλησιαστικών Οι¬ 
κοτροφείων, Γηροκομείων, Ασύλων, Τεχνικών Σχολών, 
αιθουσών διαλέξεων, βιβλιοθηκών, Ιδρυματικών Ναών, 
Ιερών Μονών, οικιών απόρων και άλλων παρεμφερών 
έργων, τα οποία θα εξυπηρετούν τας θρησκευτικός, 
εθνικός και υλικός ανάγκας των κατοίκων της Ιεράς 
Μητροπόλεως, καθώς και των πνευματικών κέντρων 
και του κτηρίου της Μητροπόλεως και εν γένει παντός 
κτηρίου δια Ιεραποστολικούς σκοπούς. 

ιγ) Η ενίσχυσις παντός εράνου διενεργούμενου νομί- 
μως δια φιλανθρωπικούς, θρησκευτικούς, εθνικούς και 
κοινωνικούς σκοπούς. 

ιδ) Η οικονομική ενίσχυσις των ασθενέστερων οικο¬ 
νομικούς Ιερών Μονών της καθ’ Ελλάδα και απανταχού 
της Οικουμένης Ορθοδόξου Εκκλησίας. 

ιε) Η παροχή παντός είδους βοήθειας εις το Ιεραπο¬ 
στολικόν και Κατηχητικόν έργον της Ιεράς ημών Μη¬ 
τροπόλεως. 

ιστ) Η οικονομική ενίσχυσις παντός άλλου μέσου συ- 
ντείνοντος εις την εξύψωσιν του φιλανθρωπικού έργου 
της Εκκλησίας, το οποίον δεν αναγράφεται εις τον πα¬ 
ρόντα Κανονισμόν. 

ΚΕΦΑΛΑΙΟΝ Β 

Διοίκησις και Εκπροσώπησις του Ιδρύματος 
Άρθρον 4 

1. Το Γενικόν Φιλόπτωχον Ταμείον διοικείται υπό πε¬ 
νταμελούς (δμελούς) Διοικητικού Συμβουλίου (εφεξής 
Δ.Σ.) αποτελουμένου εκ: 

α) Του Σεβασμιωτάτου Μητροπολίτου, ως Προέδρου. 

β) Του Πρωτοσυγκέλλου, ως Αντιπροέδρου, εκτελοΰ- 
ντος καθήκοντα γραμματέως και ταμίου ή έτερου Κλη¬ 
ρικού ως αναπληρωτού αυτού εις περίπτωσιν ελλείψεως 
Πρωτοσυγκέλλου, οριζομένου υπό του Σεβασμιωτάτου 
Μητροπολίτου. 

γ) Δυο (2) Κληρικών της Ιερός Μητροπόλεως. 

δ) Ενός (1) Εκκλησιαστικού Συμβούλου (ανδρός ή γυ- 
ναικός). 

2. Το Δ.Σ. κατά την πρώτην Συνεδρίαν αυτού εκλέγει 
μεταξύ των μελών του, τον Γραμματέα και τον Ταμίαν 
αυτού. 

3. Τον Πρόεδρον απάντα ή κωλυόμενον αναπληροί ο 
Αντιπρόεδρος. 

4. Τα μέλη του Δ.Σ. διορίζονται υπο του Μητροπολίτου 
επί τριετεί θητεία, μετά την λήξιν της οποίας δΰνανται 
να επαναδιορισθούν. 

5. Παν μέλος του Δ.Σ. εκλείπον ή παραιτούμενον προ 
της λήξεως της θητείας αυτού, αντικαθίσταται υπο του 
Μητροπολίτου. Μέλος αδικαιολογήτως απέχον εκ τεσ¬ 
σάρων συνεδριών του Δ.Σ. δύναται να αντικατασταθή 
υπο του Μητροπολίτου. 

6. Παν μέλος του Δ.Σ. παύεται μόνον δια σπουδαίον 
λόγον ή άλλον αποχρώντα λόγον, όπως επί παραδείγ¬ 
ματα αδικαιολόγητος απουσία εκ τριών ή τεσσάρων 
συνεχόμενων συνεδριάσεων του Δ.Σ., άρνησις υπογρα¬ 
φής πρακτικών, μη συνεργασιμότης, τέλεσις αξιοποί¬ 
νου πράξεως, παράβασις καθήκοντος εχεμύθειας και 
παραβίασις της αρχής προστασίας επί των προσωπι¬ 
κών δεδομένων των ευρισκομένων εις ένδειαν, νόσον 
ή πενίαν κ.ο.κ. 

7. Το αξίωμα των εκάστοτε συμμετεχόντων εις το Δ.Σ. 
του Ιδρύματος είναι τιμητικόν και αι προσφερόμεναι 
υπηρεσίαι εκάστου παρέχονται δωρεάν άνευ αντιμισθί¬ 
ας ή αποζημιώσεως. 

Αρθρον 5 

1. Το Διοικητικόν Συμβούλιον συνέρχεται τακτικώς μεν 
ανά τρίμηνον τη προσκλήσει του Προέδρου ή του νο¬ 
μίμου Αναπληρωτού αυτού, εκτάκτως δε οσάκις ήθελε 
κρίνει τούτο αναγκαίον ο Πρόεδρος ή ήθελεν ζητηθή 
εγγράφως υπό τεσσάρων (4) τουλάχιστον μελών αναφε- 
ρόντων τα θέματα δια τα οποία ζητούν την σύγκλησιν 
του Συμβουλίου. 

2. Το Δ.Σ. ευρίσκεται εν απαρτία, όταν οι παρόντες 
είναι πλείονες των απάντων. 

3. Αι αποφάσεις του Δ.Σ. λαμβάνονται κατά πλειοψη- 
φίαν, εν ισοψηφία κατισχυούσης της ψήφου του Προ¬ 
έδρου. 

4. Τα πρακτικά των Συνεδριάσεων του Δ.Σ. αναγιγνώ¬ 
σκονται και υπογράφονται υπό των παρισταμένων κατά 
την ανάγνωσιν μελών. 


Αρθρον 6 

1. Ο ασκών τα χρέη Γραμματέως τηρεί τα πρακτι¬ 
κά των Συνεδριάσεων του Δ.Σ. και διεκπεραιοί πάσαν 
αλληλογραφίαν, τηρών σχετικόν φάκελλον, ως και το 
πρωτόκολλον. 

Ο Γραμματεύς δύναται να επικουρείται εις το έργον 
αυτού υπό τίνος των υπαλλήλων του Μητροπολιτικού 
Γ ραφείου διοριζομένου υπό του Μητροπολίτου. 

2. Ο Ταμίας διαχειρίζεται την περιουσίαν του Ιδρύμα¬ 
τος και τηρεί άπαντα τα σχετικά βιβλία διαχειρίσεως. 

Αρθρον 7 

1. Το Διοικητικόν Συμβούλιον αποφασίζει περί παντός 
ζητήματος αφορώντος εις το Ίδρυμα. 

2. Ο Πρόεδρος του Δ.Σ. εκπροσωπεί νομίμως το Γ.Φ.Τ. 
και πάν Ε.Φ.Τ. ενώπιον πόσης Δικαστικής, Διοικητικής 
και Εκκλησιαστικής Αρχής, υπογράφει την σχετικήν 
αλληλογραφίαν και τα αποσπάσματα πρακτικών του 
Δ.Σ., κωλυόμενος δε δύναται να εκπροσωπηθή υπό του 
Αντιπροέδρου. 

3. Ο οικείος Μητροπολίτης αποφασίζει περί πόσης 
υποθέσεως αφορώσης την οργάνωσιν και λειτουργίαν 
του τε Γ ενικού και των Ενοριακών Φιλόπτωχων Ταμείων, 
πλην των περιπτώσεων που ορίζει άλλως ο νόμος ή ο 
παρών Κανονισμός. 

ΚΕΦΑΛΑΙΟΝ Γ 

Πόροι - Περιουσία - Διαχείρισις 

Αρθρον 8 

Πόροι του Γενικού Φιλόπτωχου Ταμείου (Γ.Φ.Τ.) είναι: 
α) Αι εισφοραί και οικονομικοί ενισχύσεις των Ενο- 
ριακών Ιερών Ναών, αι οποίαι αναγράφονται ετησίως 
εις τους προϋπολογισμούς, ως και τοιαύται των Ιερών 
Μονών και Προσκυνημάτων. 

β) Αι εξ ελευθέρας βουλήσεως προσφοραί του Μη¬ 
τροπολίτου και των αιδεσιμωτάτων Εφημερίων ή άλλου 
τινός εμφορουμένου υπό φιλάνθρωπων αισθημάτων. 

γ) Αι δωρεαί και προσφοραί των Ιερών Ναών, των Μο¬ 
νών και Ιδιωτών επί τη παραστάσει του Μητροπολίτου 
εις διαφόρους εκδηλώσεις. 

δ) Αι δωρεαί και προσφοραί των φιλάνθρωπων και 
φιλανθρωπικών οργανώσεων, σωματείων, συλλόγων, 
κληροδοτημάτων και αδελφοτήτων, 
ε) Αι εκάστοτε Κρατικοί Επιχορηγήσεις, 
στ) Ποσοστόν είκοσι τοίς εκατό (20%) εκ των εις χρή¬ 
μα μηνιαίων προσόδων εκάστου Ενοριακού Φιλόπτωχου 
Ταμείου αποδιδόμενων ανά τρίμηνον. 

ζ) Ποσοστόν εβδομήκοντα τοίς εκατό (70%) εκ του 
ετησίου εράνου της «ΗΜΕΡΑΣ ΤΗΣ ΑΓΑΠΗΣ» διενεργου- 
μένου κατά μήνα Δεκέμβριον. 

η) Το προϊόν εράνου εκ δισκοφοριών εις τας Ενορίας 
και τας Ιερός Μονός, κατόπιν Εγκυκλίου Σημειώματος 
του Μητροπολίτου. 

θ) Παν έτερον εσοδον προερχόμενον εκ νομίμου και 
χρηστής πηγής. 

Αρθρον 9 

1. Η διοίκησις και διαχείρισις της περιουσίας του Ιδρύ¬ 
ματος ασκείται υπό του Διοικητικού Συμβουλίου. 

2. Η εκμίσθωσις ακινήτων του Ιδρύματος, ως και η 
εκποίησις ενεργείται κατά τας εκάστοτε κειμένας δι¬ 
ατάξεις «περί εκμισθώσεως και εκποιήσεως Εκκλησια¬ 
στικών ακινήτων». 

3. Δια πάσαν εισφοράν εις χρήμα εκδίδεται Γραμμάτι- 
ον Εισπράξεως υπογεγραμμένον υπο του Προέδρου και 
του Ταμίου, δια πάσαν δε εισφοράν εις είδος εκδίδεται 
απόδειξις παραλαβής υπογεγραμμένη υπό των ιδίων 
και ακολουθεί σχετική καταχώρησις ορρΐ τας οικείας 
βιβλία του Ιδρύματος. 

Αρθρον 10 

1. Οι πόροι του Ιδρύματος διατίθενται δια την εκπλή- 
ρωσιν των σκοπών αυτού, των αναγραφομένων εις το 
άρθρον 3 του παρόντος Κανονισμού. 

2. Ο Πρόεδρος του Δ.Σ. του Γενικού Φιλόπτωχου Τα¬ 
μείου δύναται, εις περιπτώσεις εκτάκτων αναγκών να 
παρέχει προς τα Ε.Φ.Τ. και εις άλλα φιλανθρωπικά και 
Εκκλησιαστικά Ιδρύματα και σωματεία, καθώς και ιδιώ¬ 
τες, ποσά μέχρι τρεις χιλιάδας (3.0006) ευρώ, κατά περί- 
πτωσιν, άνευ αποφάσεως του Διοικητικού Συμβουλίου. 

Άρθρον 11 

1. Το Διοικητικόν Συμβούλιον δύναται να εξουσιοδο¬ 
τήσει τον Πρόεδρον δια την παροχήν οικονομικής ενι- 
σχύσεως εις ιδιώτας ή φοιτητάς, μαθητάς, αρρώστους 
κ.λπ., αναλόγως προς τας ανάγκας αυτών. 

2. Δια πάσαν πληρωμήν εκδίδεται ένταλμα πληρωμής 
υπογεγραμμένον υπό του Προέδρου και του Ταμίου, 
δια παν δε χορηγούμενον είδος εκδίδεται διατακτική 
υπογεγραμμένη υπό των αυτών. 

Αρθρον12 

1. Ο Προϋπολογισμός και Απολογισμός του Ιδρύμα¬ 
τος καταρτίζεται υπό του Δ.Σ. και εγκρίνεται υπό του 
Μητροπολιτικού Συμβουλίου της Ιερός Μητροπόλεως, 
εφαρμοζομένων αναλόγως των κειμένων διατάξεων 
«Περί εγκρίσεως Προϋπολογισμών - Απολογισμών των 
Ιερών Ναών». 

2. Η χρηματική περιουσία του Ιδρύματος, όταν υπερ- 
βαίνη τα πεντακόσια ευρώ (500 €) δέον όπως κατατί¬ 
θεται εις μίαν εκ των εις Δημητσάναν ή Μεγαλόπολιν 
υφισταμένων Τραπεζών, δια την ανά-ληψιν δε οιουδήπο- 
τε ποσού απαιτείται Τραπεζική Επιταγή υπογεγραμμένη 
υπό του Σεβασμιωτάτου Προέδρου και του Ταμείου. 

Αρθρον 13 
Τηρούμενα Βιβλία 

Το Γενικόν Φιλοπτώχον Ταμείον (Γ.Φ.Τ.) τηρεί τα ως 
κάτωθι βιρλία και παραστατικά: 

1. Βιβλίον Πρακτικών Συνεδριάσεων του Δ.Σ. 

2. Βιβλίον Ταμείου. 

3. Βιβλίον Πρωτοκόλλου εισερχόμενης και εξερχόμε- 
νης αλληλογραφίας. 

4. Γραμμάτια Εισπράξεως και Εντάλματα Πληρωμών. 

5. Διπλοτύπους αποδείξεις παραλαβής ειδών. 

6. Διατακτικός χορηγήσεως ειδών. 

7. Βιβλίον Υλικού, όπου καταγράφεται άπασα η κινητή 
περιουσία του Γ.Φ.Τ. 

8. Βιβλίον Κτηματολογίου, όπου καταγράφεται άπασα 
η ακίνητος περιουσία του Γ.Φ.Τ. 

Απαντα ταύτα είναι ηριθμημένα και τεθεωρημένα υπό 
της Ιερός Μητροπόλεως. 

ΚΕΦΑΛΑΙΟΝ Δ 

Σύστασις Ενοριακών Φιλόπτωχων Ταμείων 

Άρθρον 14 

1. Προς ευχερεστέραν εκπλήρωσιν του σκοπού του 
Γενικού Φιλόπτωχου Ταμείου δύναται να συσταθεί εις 
εκάστην Ενορίαν άνω των πεντήκοντα μονίμων οικο¬ 


γενειών ειδικόν ταμείον ονομαζόμενον: «ΕΝΟΡΙΑΚΟΝ 
ΦΙΛΟΠΤΩΧΟΝ ΤΑΜΕΙΟΝ (Ε.Φ.Τ.)» με έδραν τον Κεντρικό 
ν Ναό ν της πόλεως ή Ενορίας. 

2. Το Ενοριακόν Φιλόπτωχον Ταμείον διοικείται υπό 
πενταμελούς (5/μέλους) Διοικούσης Επιτροπής αποτε- 
λούμενης: 

(α) Εκ του Εφημερίου του Ιερού Ναού, ως προέδρου, 
(β) Ενός Εκκλησιαστικού Συμβούλου, και (γ) Εκ τριών (3) 
ενοριτών ανδρών ή γυναικών. 

3. Άπαντα τα μέλη του Ε.Φ.Τ. διορίζονται υπό του 
Μητροπολίτου τη προτάσει του Προέδρου του Εκκλη¬ 
σιαστικού Συμβουλίου, και η θητεία των μελών είναι 
τριετής. 

4. Ο πρόεδρος και τα μέλη των Ενοριακών Φιλόπτω¬ 
χων Ταμείων δύνανται να αντικατασταθούν και προ της 
λήξεως της θητείας των λόγω παραιτήσεως ή θανάτου 
ή κατόπιν ητιολογημένης αποφάσεως του Μητροπο¬ 
λίτου. 

5. Παν μέλος του Ε.Φ.Τ. παύεται μόνο δια σπουδαίον 
λόγον ή άλλον αποχρώντα λόγον όπως επί παραδείγ- 
ματι αδικαιολόγητος απουσία εκ τριών ή κατ’ οικονο¬ 
μίαν τεσσάρων συνεχόμενων συνεδριάσεων του Δ.Σ., 
άρνησιν υπογραφής πρακτικών, μη συνεργασιμότης, 
τέλεσις αξιοποίνου πράξεως, παράβασις του καθήκο¬ 
ντος εχεμύθειας και παραβίασις της αρχής προστασίας 
προσωπικών δε δομένων των ευρισκομένων εις ένδειαν, 
νόσον ή πενίαν κ.α. 

Άρθρον 15 

Απαντα τα Ενοριακά Φιλόπτωχα Ταμεία εκπροσωπού¬ 
νται υπόπτου Γενικού Φιλόπτωχου Ταμείου (Γ.Φ.Τ.) της 
Ιερός Μητροπόλεως. 

Αρθρον16 

α. Η Διοικούσα Επιτροπή εκάστου Ενοριακού Φιλό¬ 
πτωχου" Ταμείου κατά την πρώτην αυτής Συνεδρίαν 
καταρτίζεται εις Σώμα, εκλέγει δε μεταξύ των μελών της 
Γραμματέα, Ταμίαν και Αντιπρόεδρον, όστις αναπληροί 
τον πρόεδρον αυτής απάντα ή κωλυόμενον. 

β. Ο Γραμματεύς τηρεί τα πρακτικά του Ε.Φ.Τ. και 
διεκπεραιοί την σχετικήν αλληλογραφίαν. 

γ. Ο Ταμίας διαχειρίζεται τους πόρους του Ε.Φ.Τ. κατά 
τάς υποδείξεις του Προέδρου και τηρεί τα σχετικά βι¬ 
βλία διαχειρίσεως. 

Αρθρον 17 

Η Διοικούσα Επιτροπή του Ε.Φ.Τ. συνεδριάζει τακτικώς 
κατά δίμηνον και ελέγχει τα έσοδα και έξοδα του πα¬ 
ρελθόντος διμήνου. εκτάκτως δε οσάκις τούτο κρίνεται 
απαραίτητον υπό του Προέδρου ή τριών τουλάχιστον 
μελών αυτής. 

Αρθρον18 

Πόροι του Ενοριακού Φιλόπτωχου Ταμείου είναι: 

1. Ειδική επιχορήγησις του οικείου Ιερού Ναού αναγρα- 
φομένη οίο τον προϋπολογισμόν αυτού και εγκρινομένη 
υπό του Μητροπολιτικού Συμβουλίου. 

2. Το προϊόν των υφισταμένων εις τον οικείον Ιερόν 
Ναόν ειδικών κυτίων. 

3. Αι προαιρετικοί, τακτικοί ή έκτακτοι, εισφοραί των 
πιστών. 

4. Δωρεαί, επιχορηγήσεις ή κληροδοτήματα. 

5. Ποσοστόν 30% εκ του Εράνου της Αγάπης. 

6. Παν έτερον έσοδον προερχόμενον εκ νομίμου και 
χρηστής πηγής. 

Αρθρον 19 

Οι πόροι των Ενοριακών Φιλόπτωχων Ταμείων διατί¬ 
θενται δια την εντός της ενορίας πραγμάτωσιν των εις 
το άρθρον 3 του παρόντος αναγραφόμενων σκοπών. 

Αρθρον 20 

α) Πάσα πληρωμή γίνεται κατόπιν αποφάσεως της 
Διοικούσης Επί τροπής επί τη βάσει Ενταλμάτων υπογε¬ 
γραμμένων υπό του Προέδρου και του λαμβάνοντος. 

β) Αι εισπράξεις γίνονται επί τη βάσει Γραμματίων 
Εισπράξεωλ υπογεγραμμένων υπό του Προέδρου και 
του Ταμίου. 

Αρθρον 21 

Τα εις το Ταμείον του Ε.Φ.Τ. μετρητά δεν δύνανται να 
υπερβαίνουν το ποσόν των πεντακοσίων ευρώ (500€). 
Τα επιπλέον κατατίθενται επ’ ονόματι αυτού εις το πλη- 
σιέστερον υποκατάστημα Τραπέζης, δια την ανάληψιν 
δε οιουδήποτε ποσού απαιτείται Τραπεζική Επιταγή 
υπογεγραμμένη υπό του Προέδρου και του Ταμίου του 
Ενοριακού Φιλόπτωχου Ταμείου. 

Αρθρον 22 

Το Ενοριακόν Φιλοπτώχον Ταμείον (Ε.Φ.Τ.) τηρεί τα 
ως κάτωθι βιβλία και παραστατικά: 

1. Βιβλίον Πρακτικών Συνεδριάσεων του Δ.Σ. 

2. Βιβλίον Ταμείου. 

3. Βιβλίον Πρωτοκόλλου εισερχόμενης και εξερχόμε- 
νης αλληλογραφίας. 

4. Γραμμάτια Εισπράξεως και Εντάλματα Πληρωμών. 

5. Διπλοτύπους αποδείξεις παραλαβής ειδών. 

6. Διατακτικός χορηγήσεως ειδών. 

7. Βιβλίον Υλικού, όπου καταγράφονται άπασαι αι προ- 
σφοραί προς το Ε.Φ.Τ. 

Απαντα ταύτα είναι ηριθμημένα και τεθεωρημένα υπό 
της Ιεράς Μητροπόλεως. 

Αρθρον 23 

Τα Ενοριακά Φιλόπτωχα Ταμεία διαθέτουν ιδίαν 
σφραγίδα, φέρουσαν το όνομα του Ιερού Ναού και την 
φράσιν: «ΕΝΟΡΙΑΚΟΝ ΦΙΛΟΠΤΩΧΟΝ ΤΑΜΕΙΟΝ», εις το 
κέντρον δε το σημείον του Σταύρου. 

Αρθρον 24 

Τα Ενοριακά Φιλόπτωχα Ταμεία υποβάλλουν κατ’ έτος 
εντός του μηνός Ιανουάριου τον απολογισμόν της προ- 
ηγουμένης χρήσεως μεθ’ απάντων των δικαιολογητικών 
της διαχειρίσεως εις το Διοικη-τικόν Συμβούλιον του 
Γ.Φ.Τ. προς έλεγχον και έγκρισιν. 

ΚΕΦΑΛΑΙΟΝ Ε 

Γ ενική Συνέλευσις και Λογοδοσία 

Αρθρον 25 

Απαξ του έτους συνέρχονται εις Γ ενικήν Συνέλευσιν 
άπαντα τα μέλη του Γ.Φ.Τ. και Ε.Φ.Τ., κατόπιν προσκλήσε- 
ως του Μητροπολίτου, κατά την οποίαν γίνεταΓΕκθεσις 
των πεπραγμένων και προγραμματίζεται η περαιτέρω 
δραστηριότης του Ιδρύματος, συντασσομένου σχετικού 
Πρακτικού, υπογραφόμενου υπό του Δ.Σ. του Γ.Φ.Τ. 

Αρθρον 26 

Ο έλεγχος της ετήσιας διαχειρίσεως του Γ.Φ.Τ. ενερ- 
γείται υπό της Διευθύνσεως Οικονομικής Επιθεωρήσεως 
της Ιεράς Συνόδου κατά το άρθρον 16 του υπ’ αριθμ. 
100/1988 Κανονισμού. 


Αρθρον 27 

Η «ΗΜΕΡΑ ΤΗΣ ΑΓΑΠΗΣ» 

Η «Ημέρα της Αγάπης» κατά την οποίαν διεξάγεται 
Γενικός'Ερανος εις άπασαν την περιφέρειαν της Ιεράς 
Μητροπόλεως δί ηριθμημένων κουπονιών, ορίζεται δί 
αποφάσεως του Δ.Σ. του Γ.Φ.Τ. 

ΚΕΦΑΛΑΙΟΝ ΣΤ 
Τελικοί Διατάξεις 

Αρθρον 28 

Δια παν θέμα μή διαλαμβανόμενον εις τον παρόνα Κανο¬ 
νισμόν επιλαμβάνεται και αποφασίζει το Δ.Σ. του Γ.Φ.Τ. 

Αρθρον 29 

1. Ο παρών Κανονισμός τροποποιείται δί αποφάσεως 
της Ιεράς Συνόδου, κατόπιν προτάσεως του Δ.Σ. του 
Γ.Φ.Τ. λαμβανομένης εν Συνεδρία υπό την προεδρίαν 
του Σεβασμιωτάτου Μητροπολίτου. 

2. ΤοΊδρυμα διαλύεται ή καταργείται διά αποφάσεως 
της Δ.Ι.Σ. κατόπιν ομοφώνου αποφάσεως του Δ.Σ. του 
Γ.Φ.Τ. υπό την Προεδρίαν του Σεβασμιωτάτου Μητρο¬ 
πολίτου, όταν δεν εκπληρώνει τους σκοπούς του και 
καθίσταται ανέφικτος η λειτουργία αυτού. 

3. Εις περίπτωσιν διαλύσεως του Ιδρύματος άπαντα 
τα κινητά και ακίνητα περιουσιακά στοιχεία, ως και τα 
χρηματικά αποθέματα του Γ.Φ.Τ. περιέρχονται αυτο¬ 
δικαίως εις το Νομικόν Πρόσωπον της οικείας Ιεράς 
Μητροπόλεως και διατίθενται προς εκπλήρωσιν των 
αυτών ή παρεμφερών σκοπών. 

Ομοίως των Ε.Φ.Τ. περιέρχονται εις το Νομικόν Πρό¬ 
σωπον της οικείας Ενορίας. 

Αρθρον 30 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερνή- 
σεως και εις το Επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Αρθρον 31 

Εκ των διατάξεων του παρόντος Κανονισμού προ- 
καλείται δαπάνη εις βάρος του προϋπολογισμού του 
Νομικού Προσώπου της Ιεράς Μητροπόλεως Γόρτυνος 
και Μεγαλοπόλεως, το ύψος της οποίας δεν δύναται 
να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2007 

Του Μακαριωτάτου Προέδρου απουσιάζοντος 
Νέας Κρήνης και Καλαμαριάς ΠΡΟΚΟΠΙΟΣ 
Ο Αρχιγραμματεύς 
Αρχιμ. ΚΥΡΙΛΛΟΣ ΜΙΣΙΑΚΟΥΛΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην υπ’ αριθμ. Φ5/107227/Β3/1.10.2007 υπουργική από¬ 
φαση «Παροχές και διευκολύνσεις στους φοιτητές των 
Ανωτάτων Εκκλησιαστικών Ακαδημιών» η οποία δημο- 
σιεύθηκε στο ΦΕΚ 1994/τ.Β'/11·10.2007, γίνεται διόρθωση 
στην παρ. 3 του άρθρου 7 

από το εσφαλμένο «σύμφωνα με το άρθρο 5 παρά¬ 
γραφος 1» 

στο ορθό «σύμφωνα με το άρθρο 13 παρ. 2 του 
ν.3549/2007». 

(Από το Υπ. Εθνικής Παιδείας και Θρησκευμάτων). 

0 ) 

Στην υπ’ αριθμ. Φ.12.1/33451/Β3/11.4.2007, ΦΕΚ 515/Β/2007, 
απόφαση στο α/α 3 της σελίδας 10041 των εκδόσεων Α. 
ΓΚΙΟΥΡΔΑ & ΣΙΑ Ο,Ε. ΕΚΔΟΣΕΙΣ ΒΙΒΛΙΩΝ του συγγρα¬ 


φέα ΗΕΒΒΕΒΤ 80ΗΙΙ_ϋΤ με τίτλο συγγράμματος ΟΔΗ¬ 
ΓΟΣ ΤΗΣ ϋΑ\/Α 2 αντί της εσφαλμένης τιμής «19,00 
ΕΥΡΩ» στη σωστή τιμή «17,42 ΕΥΡΩ». 

(Από το Υπ. Εθνικής Παιδείας και Θρησκευμάτων) 

